Ašurnasirpal II
Ašurnasirpal II (ili Asurnasirpal II ) je bio kralj Asirije od 884. do 859. pre Hrista. Naslijedio je oca Tukulti-Ninurta II 884. p. n. e. Osvojio je Mezopotamiju i teritorij današnjeg Libana, čime je uvećao Asiriju. Okrutno se obračunao sa pobunom u gradu Suru u Bit Halupi. Bio je poznat po svojoj brutalnosti. Koristio je porobljene zarobljenike da mu izgrade novu asirijsku prijestonicu Kalhu (Nimrud) u Mezopotamiji. Tu je osnovao grad na mjestu gdje je stajala ruševina prethodnog grada. Izgradio je brojne palate. Bio je promućuran administrator, koji je zaključio da će imati veću kontrolu nad carstvom ako postavlja asirijske guvernere, nego da ovisi o lokalnim vladarima i njihovom danku. Naslijedio ga je sin Šalmanasar III. Ašurnasirpalova palata je bila izgrađena i završena 879. u Nimrudu, koji je bio u današnjem Iraku, sjeverno od Bagdada. Zidovi palate bili su prekriveni reljefima od alabastera. Ti reljefi su imali interesantne motive, uglavnom portrete kralja i krilatih junaka. Svaki reljef je imao popratni tekst. Tekst je bio sličan na reljefima, pa se zato nazivao standardni natpis. Standardni natpis je zapisao krvno srodstvo porijekla Ašurnasirpala tri generacije unatrag. Osim toga, bile su pobrojane sve Ašurnasirpalove pobjede i opisane su granice carstva. Tu je napisano kako je osnovao Nimrud i sagradio palate. Većina tih reljefa je danas izložena u muzejima SAD i Evrope.